Choeung Ek
Choeung Ek (kmerski: ជើងឯក;  ) je bivši voćnjak i masovna grobnica žrtava Crvenih Kmera, koji se nalazi 11 km južno od Phnom Penha. Choeung Ek je najpoznatije od brojnih poljā smrti, na kojima su Crveni Kmeri u sklopu kambodžanskog genocida pobili i pokopali preko 1,000,000 ljudi u periodu od 1975. do 1979. godine. Na Choeung Eku su pronađeni posmrtni ostaci ukupno 8,895 osoba, dobar dio kojih su bili politički zatvorenici transportirani iz Tuol Slenga i drugih zatvora. 

Danas je Choeung Ek jedino polje smrti koje je dostojno uređeno kao memorijalna lokacija; uz njega, jedina takva lokacija je Muzej genocida Tuol Sleng, mada se tu nije radilo o polju smrti nego o zatvoru. Ostala polja smrti i dalje postoje, ali nisu uređena kao memorijalne lokacije. Na Choeung Eku se nalazi budistička stupa, čiji bočni zidovi od akrilnog stakla otkrivaju više od 5,000 ljudskih lubanja sačuvanih u stupi. Neke od donjih razina stupe otvorene su tokom dana tako da je moguće ući i direktno promotriti lubanje. Dobar dio lubanja je raspuknut ili smrskan. 

Kambodžanske vlasti potiču turiste da posjete Choeung Ek. Izuzev stupe s lubanjama, na memorijalnoj lokaciji su zadržane i bivše grobnice. Neke od njih još uvijek sadrže kosti žrtava.

Galerija

Reference

Vanjske veze 

Spomenici u Kambodži
Historijski muzeji u Kambodži
Muzeji u Phnom Penhu
Kambodžanski genocid